"I-a demonstrat lui Postecoglou". Presa din Anglia a reacționat după evoluția lui Radu Drăgușin în amicalul tricolorilor
Radu Drăgușin a fost integralist în jocul amical disputat de România, pe teren propriu, împotriva Irlandei de Nord, încheiat la egalitate, scor 1-1.
Fundașul român a avut o evoluție solidă, iar jurnaliștii din Anglia au făcut o analiză a jocului prestat de jucătorul lui Tottenham.
Radu Drăgușin, lăudat de britanici
După meciul din Premier League, cu Fulham, în care a fost titular integralist, iar prestația sa a fost una sub așteptări și destul de criticată, presa din Marea Britanie a realizat un material amplu despre Radu Drăgușin.
"Fundașul lui Tottenham i-a arătat lui Ange Postecoglou că este pregătit să uite debutul său (n.r. - ca titular) dezamăgitor împotriva lui Fulham.
N-a fost cea mai bună partidă a sa, deși pare că între timp a depășit momentul, ținând cont de prestația sa impresionantă pentru România.
Prima sa mare șansă (n.r. - la Tottenham) ratată a fost un eveniment dificil la fel ca pentru orice jucător, însă acum el trebuie să dovedească tărie mentală și să întoarcă situația în favoarea lui. Și a început perfect această misiune printr-o evoluție plină de încredere cu Irlanda de Nord.
I-a demonstrat lui Postecoglou că încă este nou în Premier League și că, deși vor fi câteva coborâșuri pe parcurs, încă rămâne un fundaș tânăr cu mare potențial. Vineri a fost aproape impecabil pe linia de fund.
A avut procentaj de 100% la driblinguri, ceea ce îl va încânta în mod special pe Postecoglou (n.r. - antrenorul lui Spurs apreciază stoperii tehnici). A fost o imagine mult mai solidă pentru Drăgușin, care va urmări să o țină tot așa când se întoarce la Tottenham", au scris cei de la Tottenham News.
Urmăriți SPORT.RO și pe Google News